1 студзеня 1979 года пры аргкамітэце з’явіўся дадатковы рабочы орган — Дырэкцыя. У спецыяльным палажэнні вызначаліся яе задачы: кантроль над падрыхтоўкай і арганізацыяй прыёму, размяшчэння і абслугоўвання асобаў, якія прыбудуць на футбольны турнір; кантроль над якасцю і тэрмінамі падрыхтоўкі аб’ектаў, неабходных для правядзення адборачных матчаў; падрыхтоўка да правядзення пасяджэнняў рэспубліканскага аргкамітэта. Дырэкцыю ўзначаліў намеснік старшыні Савета Міністраў Анатоль Бабкоў.